হেডলি ভেরিটি
হেডলি ভেরিটি (ইংরেজি: Hedley Verity; জন্ম: ১৮ মে, ১৯০৫ - মৃত্যু: ৩১ জুলাই, ১৯৪৩) লিডসে জন্মগ্রহণকারী পেশাদার ও বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৩০ থেকে ১৯৩৯ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ স্লো লেফট-আর্ম অর্থোডক্স বোলার হিসেবে অংশগ্রহণ করেন। পাশাপাশি ডানহাতে ব্যাটিংয়ে পারদর্শী ছিলেন তিনি। ক্রিকেটের ইতিহাসে তাকে অন্যতম সেরা কার্যকরী স্লো লেফট-আর্ম অর্থোডক্স বোলার হিসেবে আখ্যায়িত করা হয়ে থাকে। এছাড়াও ঘরোয়া কাউন্টি ক্রিকেটে ইয়র্কশায়ারের প্রতিনিধিত্ব করেন। ১৯৩২ সালে তাকে উইজডেন কর্তৃপক্ষ অন্যতম বর্ষসেরা ক্রিকেটাররূপে ঘোষণা করে।